stanford-oval/wikipedia huggingface dataset:
ค่า p

ในวิชาสถิติว่าด้วยการทดสอบสมมติฐาน ค่า p (อังกฤษ: p-value) หรือค่าความน่าจะเป็น (อังกฤษ: probability value) คือสัดส่วนของความน่าจะเป็น ที่ข้อสรุปหนึ่งทางสถิติ (เช่นความแตกต่างระหว่างมัชฌิมของตัวอย่างสองกลุ่ม) จะมีค่าเท่ากันหรือมากกว่าค่าจากการสังเกต (observed value) ในกรณีที่สมมติฐานว่างเป็นจริง ค่า p มักถูกใช้เพื่อทดสอบสมมติฐานทางสถิติในงานวิจัยสาขาต่าง ๆ เช่น ฟิสิกส์, เศรษฐศาสตร์, การเงิน, รัฐศาสตร์, จิตวิทยา, ชีววิทยา, อาชญาวิทยา และสังคมวิทยา การใช้ค่า p อย่างผิด ๆ เป็นประเด็นหนึ่งที่เป็นที่ถกเถียง
แนวคิดพื้นฐาน

การใช้ค่า p ในบริบทของการพิสูจน์สมมติฐานนั้น ใช้เพื่อทดสอบสมมติฐานว่าง เพื่อหาว่าหลักฐานหนึ่ง ๆ มีนัยสำคัญทางสถิติมากน้อยเพียงใด ซึ่งการใช้สมมติฐานว่างนี้เป็นการประยุกต์แนวคิดพิสูจน์ด้วยหลักการแบบ reductio ad absurdum มาใช้ในทางสถิติ หรือกล่าวอีกอย่างหนึ่งก็คือ คำอ้างหนึ่ง ๆ จะเป็นที่น่าเชื่อถือ ถ้าคำอ้างที่ค้านคำอ้างนั้น ไม่น่าเป็นไปได้
ดังนั้นสมมติฐานหรือคำอ้างค้านในที่นี้ก็คือสมมติฐานว่าง ซึ่งเป็นสมมติฐานที่ต้องนิยามให้ชัดเจนในการพิสูจน์ ผลการวิจัยหนึ่ง ๆ จะมีนัยสำคัญทางสถิติ ถ้ามันทำให้เราสามารถปฏิเสธสมมติฐานว่างได้ ผลการวิจัยที่มีนัยสำคัญทางสถิติควรจะมีโอกาสเกิดขึ้นน้อยมาก ๆ หากสมมติให้สมมติฐานว่างเป็นจริง เช่นนั้นแล้วเราก็จำเป็นจะต้องปฏิเสธสมมติฐานว่าง ทำให้สมมติฐานที่จะเป็นจริงได้ ก็คือสมมติฐานอื่นที่ไม่ใช่สมมติฐานว่าง อย่างไรก็ดี ถ้าสมมติฐานทางเลือกไม่ได้มีสมมติฐานเดียว ลำพังเฉพาะการสามารถปฏิเสธสมมติฐานว่างได้ ไม่ได้บอกเราว่าสมมติฐานทางเลือกอื่น ๆ นั้น อันไหนเป็นสมมติฐานที่ถูกต้อง
คู่ซ่าล่ามนต์มหัศจรรย์

| คู่ซ่าล่ามนต์มหัศจรรย์ |
| --- | --- |
ใบปิดภาพยนตร์
กำกับ: แดน สกันลอน
บทภาพยนตร์:   แดน สกันลอน  เจสัน เฮดลีย์  เคธ บูนิน 
เนื้อเรื่อง:   แดน สกันลอน  เคธ บูนิน  เจสัน เฮดลีย์ 
อำนวยการสร้าง: โกริ แร
นักแสดงนำ:   ทอม ฮอลแลนด์  คริส แพร็ตต์  จูเลีย ลุยส์-เดรย์ฟัส  ออคตาเวีย สเปนเซอร์ 
กำกับภาพ:   ชารอน คาลาฉัน  อดัม ฮาบิบ 
ตัดต่อ: แคเทอรีน แอปเปิล
ดนตรีประกอบ:   ไมชาเอล แดนนา  เจฟฟ์ แดนนา 
บริษัทผู้สร้าง:   วอลต์ดิสนีย์พิกเชอส์  พิกซาร์  
ผู้จัดจำหน่าย: วอลต์ดิสนีย์สตูดิโอส์โมชันพิกเชอส์
วันฉาย:   21 กุมภาพันธ์ ค.ศ. 2020 (2020-02-21) (เบอร์ลิเนล)  6 มีนาคม ค.ศ. 2020 (2020-03-06) (สหรัฐ) 
ความยาว: 103 นาที
ประเทศ: สหรัฐ
ทุนสร้าง: 175–200 ล้านดอลลาร์สหรัฐ
ทำเงิน: 141.4 ล้านดอลลาร์สหรัฐ
คู่ซ่าล่ามนต์มหัศจรรย์ (อังกฤษ: Onward) เป็นภาพยนตร์แอนิเมชันคอมพิวเตอร์แนวผจญภัย–แฟนตาซีของสหรัฐที่ออกฉายใน ค.ศ. 2020 ผลิตโดยวอลต์ดิสนีย์พิกเชอส์และพิกซาร์ และจัดจำหน่ายโดยวอลต์ดิสนีย์สตูดิโอส์โมชันพิกเชอส์ ภาพยนตร์กำกับโดยแดน สกันลอน อำนวยการสร้างโดยโกริ แร และเขียนบทโดย สกันลอน, เจสัน เฮดลีย์ และเคธ บูนิน ผู้พากย์เสียงหลักได้แก่ ทอม ฮอลแลนด์, คริส แพร็ตต์, จูเลีย ลุยส์-เดรย์ฟัส และออคตาเวีย สเปนเซอร์ ฉากในภาพยนตร์เป็นโลกแฟนตาซี เนื้อเรื่องกล่าวถึงพี่น้องเอลฟ์สองตนที่ต้องทำภารกิจเพื่อค้นหาสิ่งของที่จะทำให้พ่อของเขาฟื้นคืนชีพกลับมาได้
คู่ซ่าล่ามนต์มหัศจรรย์ ฉายรอบปฐมทัศน์ในงานเทศกาลภาพยนตร์นานาชาติเบอร์ลินครั้งที่ 70 เมื่อวันที่ 21 กุมภาพันธ์ ค.ศ. 2020 และเข้าฉายที่สหรัฐในวันที่ 6 มีนาคม ภาพยนตร์ได้รับผลตอบรับเชิงบวกจากนักวิจารณ์และทำรายได้ทั่วโลก 103.2 ล้านดอลลาร์สหรัฐ อย่างไรก็ตาม เนื่องจากการระบาดทั่วของไวรัสโคโรนา ทำให้ภาพยนตร์ต้องยุติการฉายหลังจากเข้าฉายได้เพียงไม่กี่สัปดาห์
แหล่งข้อมูลอื่น

เว็บไซต์ทางการ
คู่ซ่าล่ามนต์มหัศจรรย์ ที่อินเทอร์เน็ตมูวีเดตาเบส
ค่างแว่นโฮส

| ค่างแว่นโฮส |
| --- | --- |

ค่างแว่นโฮสชนิดย่อย Presbytis hosei canicrus
สถานะการอนุรักษ์
 ไม่มั่นคง  (IUCN 3.1)
การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Mammalia
อันดับ:: Primates
วงศ์:: Cercopithecidae
วงศ์ย่อย:: Colobinae
สกุล:: Presbytis
สปีชีส์:: P.  hosei
ชื่อทวินาม
Presbytis hosei (Thomas, 1889)

ชนิดย่อย
 P. h. canicrus  P. h. everetti  P. h. hosei  P. h. sabana

แผนที่แสดงการกระจายพันธุ์บนเกาะบอร์เนียว
ค่างแว่นโฮส (อังกฤษ: Miller's grizzled langur, Hose's langur, Gray leaf monkey) เป็นค่างชนิด Presbytis hosei มีขนบริเวนใบหน้าสีดำและมีขนปุกปุยสีขาวคล้ายสวมเสื้อคลุมตั้งแต่คางลงไปตลอดหน้าท้อง จมูกและริมฝีปากสีชมพู มีสีขาวเป็นวงรอบดวงตาคล้ายสวมแว่นตา มีหางยาว มีอุปนิสัยอยู่รวมกันเป็นฝูง
ค่างแว่นโฮสเป็นสัตว์ที่ตกอยู่ในสภาวะใกล้สูญพันธุ์ เนื่องจากถิ่นที่อยู่อาศัยในธรรมชาติถูกทำลายลงจากการบุกรุกตัดไม้ทำลายป่าของมนุษย์และไฟป่า รวมทั้งฆ่าเพื่อเอาหินบีซอร์ที่อยู่ในกระเพาะเพื่อใช้ในทำพิธีกรรมทางเวทมนตร์ตามความเชื่อ อันเนื่องจากค่างจะกินหินบีซอร์ลงไปเพื่อช่วยในการย่อยอาหาร โดยจะพบได้เฉพาะทางตะวันออกเฉียงเหนือของเกาะบอร์เนียว เกาะสุมาตรา เกาะชวา และคาบสมุทรมลายูเท่านั้น
ในต้นปี ค.ศ. 2012 ได้มีการค้นพบค่างชนิดนี้โดยบังเอิญผ่านทางกล้องวงจรปิดขณะที่พาฝูงลงมากินดินโป่งในพื้นที่ป่าดิบทางตะวันออกสุดของเกาะบอร์เนียว โดยคณะนักวิจัยชาวตะวันตกจากมหาวิทยาลัยไซมอนเฟรเซอร์ของแคนาดาที่เจตนาตั้งกล้องเพื่อบันทึกภาพของลิงอุรังอุตังและเสือดาว สร้างความตื่นตะลึงและยินดีเป็นอย่างมาก เนื่องจากไม่ได้มีรายงานพบค่างชนิดนี้ในธรรมชาติมานานมากจนเชื่อว่าสูญพันธุ์ไปแล้ว
ค่าประสบการณ์

ค่าประสบการณ์ (อังกฤษ: experience point มักย่อเป็น EXP และ XP) เป็นหน่วยวัดที่ใช้ในเกมสวมบทบาท (อาร์พีจี) จำนวนมากเพื่อบอกปริมาณความก้าวหน้าของตัวละครผู้เล่นตลอดเกม โดยทั่วไป ค่าประสบการณ์ได้จากการทำภารกิจ (เควส) เสร็จสิ้น การเอาชนะอุปสรรคและศัตรู และการเล่นสวมบทบาทที่สำเร็จ
ในอาร์พีจีหลายเกม ตัวละครเริ่มค่อนข้างอ่อนแอและไม่ได้ฝึก เมื่อได้ปริมาณประสบการณ์เพียงพอแล้ว ตัวละคร "เลเวลอัพ" คือ บรรลุการพัฒนาตัวละครขั้นต่อไป เหตุการณ์ดังกล่าวโดยทั่วไปเพิ่มสถิติของตัวละคร เช่น พลังชีวิตและความแข็งแกร่ง และอาจให้ตัวละครได้ความสามารถใหม่หรือปรับปรุงความสามารถที่มีอยู่แล้ว
ค่านิยม

ระวังสับสนกับ ฐานนิยม
ในวิชาจริยศาสตร์ ค่านิยม (อังกฤษ: value) แสดงถึงระดับความสำคัญของบางสิ่งหรือการกระทำบางอย่าง ที่มีจุดมุ่งหมายเพื่อตัดสินว่าการกระทำใดดีที่สุด หรือการใช้ชีวิตอย่างใดดีที่สุด (จริยศาสตร์เชิงบรรทัดฐาน) หรืออธิบายความสำคัญของการกระทำที่แตกต่างกัน ระบบค่านิยมเป็นความเชื่อที่เป็นข้อห้าม (proscriptive) และในทางที่ควรเป็น (prescriptive) มีผลกระทบต่อพฤติกรรมที่มีจริยธรรมของบุคคล หรือเป็นพื้นฐานของกิจกรรมโดยเจตนาของเขา บ่อยครั้งค่านิยมหลักเป็นสิ่งที่เข้ม และค่านิยมรองมีความเหมาะสมแก่การเปลี่ยนแปลง
อาจนิยามค่านิยมได้ว่าเป็นความนิยมกว้างขวางที่เกี่ยวข้องกับการกระทำหรือผลลัพธ์ที่เหมาะสม ฉะนั้น ค่านิยมจึงสะท้อนสำนึกถูกผิดของบุคคล หรือสิ่งที่ "ควรจะ" เป็น กล่าวคือ ตัวแทนของค่านิยม เช่น "ทุกคนมีสิทธิเสมอกัน", "ความเป็นเลิศสมควรได้รับการเชิดชู" และ "บุคคลควรปฏิบัติต่อกันด้วยความเคารพและศักดิ์ศรี" เป็นต้น ค่านิยมมักมีอิทธิพลต่อทัศนคติและพฤติกรรม และชนิดเหล่านี้รวมถึงค่านิยมจริยธรรม/ศีลธรรม ค่านิยมลัทธิ/อุดมการณ์ (ศาสนา, การเมือง) ค่านิยมสังคม และค่านิยมสุนทรียศาสตร์ มีการถกเถียงว่าค่านิยมที่ไมได้ตัดสินทางจิตใจอย่างชัดเจน เช่น ปรัตถนิยม เป็นค่าในตัว (intrinsic) หรือไม่ และค่านิยมบางอย่าง เช่น ความอยากได้อยากมี (acquisitiveness) ควรจัดเป็นความชั่วหรือคุณธรรม
ค่างจมูกเชิดตังเกี๋ย

| ค่างจมูกเชิดตังเกี๋ย |
| --- | --- |

สถานะการอนุรักษ์
 เสี่ยงขั้นวิกฤติต่อการสูญพันธุ์  (IUCN 3.1)
การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Mammalia
อันดับ:: Primates
วงศ์:: Cercopithecidae
วงศ์ย่อย:: Colobinae
สกุล:: Rhinopithecus
สปีชีส์:: R.  avunculus
ชื่อทวินาม
Rhinopithecus avunculus (Dollman, 1912)


แผนที่แสดงการกระจายพันธุ์ของค่างจมูกเชิดตังเกี๋ย
ชื่อพ้อง
 Pygathrix avunculus
ค่างจมูกเชิดตังเกี๋ย (อังกฤษ: Tonkin snub-nosed langur, Tonkin snub-nosed monkey, Dollman's snub-nosed monkey) เป็นค่างชนิดหนึ่ง มีชื่อวิทยาศาสตร์ว่า Rhinopithecus avunculus
จัดเป็นค่างขนาดใหญ่ชนิดหนึ่ง โดยตัวผู้มีความยาวลำตัวและหัวประมาณ 65 เซนติเมตร ความยาวหาง 85 เซนติเมตร ในขณะที่ตัวเมีย 54 เซนติเมตร และมีความยาวหาง 65 เซนติเมตร ตัวผู้มีน้ำหนัก 14 กิโลกรัม ตัวเมีย 8.5 กิโลกรัม
มีลักษณะเด่นคือ ขนที่บริเวณหัวไหล่ แขนด้านนอก หลังโคนขามีสีน้ำตาลเข้มถึงดำ ส่วนล่างของลำตัวมีสีเหลืองอ่อน ใบหน้ามีสีฟ้า ริมฝีปากสีชมพู หางยาวสีขาว ลูกที่เกิดใหม่ขนตามลำตัวจะเป็นสีขาวหรือเทาอ่อน ก่อนจะค่อย ๆ เปลี่ยนเป็นสีดำเมื่อโตขึ้นตามวัย
ค่างจมูกเชิดตังเกี๋ย พบได้เฉพาะทางตอนเหนือของเวียดนามเท่านั้น โดยอาศัยอยู่ตามป่าทึบตามเทือกเขาหินปูน ที่มีความสูงตั้งแต่ 200-1,200 เมตร จากระดับน้ำทะเล อาหารหลักได้แก่ ผลไม้, ใบไม้ และเมล็ดพืช ออกหากินในเวลากลางวัน อาศัยอยู่กันเป็นฝูงประมาณ 25 ตัว  จากการศึกษาพบว่ามีเสียงร้องที่ดังมาก  และปัจจุบันพบว่ามีจำนวนประชากรเหลือเพียงไม่เกิน 250 ตัวเท่านั้น
แหล่งข้อมูลอื่น

ข้อมูลที่เกี่ยวข้องกับ Rhinopithecus avunculus ที่วิกิสปีชีส์
ค่ายมรณะซอบีบูร์

พีระมิดที่มีทรายผสมกับขี้เถ้าของมนุษย์ อนุสรณ์สถานของค่าย
ค่ายมรณะซอบีบูร์ (อังกฤษ: Sobibór extermination camp) เป็นค่ายมรณะของนาซีเยอรมันที่ถูกก่อตั้งขึ้นและปฏิบัติการโดยหน่วยเอ็สเอ็สในช่วงสงครามโลกครั้งที่สองใกล้กับสถานีรถไฟซอบีบูร์ใกล้กับเมืองววอดาวา (Włodawa) ภายในดินแดนกึ่งอาณานิคมของเขตปกครองสามัญในเขตการยึดครองโปแลนด์
ค่ายแห่งนี้เป็นส่วนหนึ่งของปฏิบัติการไรน์ฮาร์ทที่ถูกปกปิดเป็นความลับ ซึ่งเป็นช่วงความร้ายกาจของฮอโลคอสต์ในโปแลนด์ ชาวยิวจากโปแลนด์ ฝรั่งเศส เยอรมนี เนเธอร์แลนด์ เชโกสโลวาเกีย และสหภาพโซเวียต (รวมถึงเชลยศึกชาวยิว-โซเวียต) ได้ถูกโยกย้ายจากทางรถไฟ คนส่วนใหญ่สำลักควันในห้องรมแก๊สที่ถูกพ่นจากท่อไอเสียของเครื่องยนต์เบนซินขนาดใหญ่
มีผู้คนจำนวนอย่างน้อย 200,000 คนถูกสังหารในซอบีบูร์ ที่การพิจารณาคดีซอบีบูร์ ซึ่งเป็นการพิจารณาคดีกับอดีตบุคลากรหน่วยเอ็สเอ็สของค่ายและจัดขึ้นในฮาเกินหลังจากเข้าสู่ยุคสงครามเย็นได้ประมาณสองทศวรรษ ศาสตราจารย์ว็อล์ฟกัง เช็ฟเฟลอร์ ได้ประมาณจำนวนชาวยิวที่ถูกสังหารว่ามีอย่างน้อย 250,000 คน ในขณะที่ กาสไมส์เทอร์ (หัวหน้าแก๊ส) เอริช เบาเออร์ ได้ประมาณว่ามี 350,000 คน จำนวนตัวเลขนี้จะทำให้ซอบีบูร์กลายเป็นค่ายมรณะที่ร้ายแรงที่สุดในลำดับที่สี่ รองลงมาจากแบวแชตส์ แตรบลิงกา และเอาช์วิทซ์
นักโทษประมาณ 600 คนพยายามหนีออกจากค่ายระหว่างการก่อจลาจลในวันที่ 14 ตุลาคม ค.ศ. 1943 ประมาณครึ่งหนึ่งสามารถข้ามรั้วกั้นออกไปได้สำเร็จ ในจำนวนนี้มีราว 50 คนที่รอดพ้นจากการถูกจับกลับไปอีก รวมทั้งแซ็ลมา ไวน์แบร์ค และไคม์ เอ็งเงิล สามีของเธอในอนาคต พวกเขาแต่งงานกันในเวลาต่อมาและมีชีวิตอยู่เป็นพยานต่อการก่ออาชญากรรมของนาซี ไม่นานหลังจากการก่อจลาจล เยอรมนีก็ปิดค่าย เกลี่ยพื้นดินให้เรียบ และปลูกต้นสนหลายต้นเพื่อปกปิดพื้นที่ตั้งของค่ายแห่งนี้ ทุกวันนี้สถานที่แห่งนั้นกลายเป็นที่ตั้งของพิพิธภัณฑ์ซอบีบูร์ซึ่งจัดแสดงพีระมิดที่เก็บขี้เถ้าและกระดูกที่ถูกบดขยี้ของเหยื่อซึ่งถูกเก็บรวบรวมจากเตาเผาศพ
ในเดือนกันยายน ค.ศ. 2014 ทีมนักโบราณคดีได้ขุดพบซากที่เหลือจากห้องรมแก๊สที่ถูกฝังอยู่ใต้ถนนยางมะตอย นอกจากนี้ในปีเดียวกันยังพบจี้ที่จารึกวลี "ดินแดนอิสราเอล" เป็นภาษาฮีบรู อังกฤษ และอาหรับ มีอายุย้อนไปได้ถึง ค.ศ. 1927; ต่างหู; แหวนแต่งงานที่มีคำจารึกภาษาฮีบรู และขวดน้ำหอมซึ่งเป็นของเหยื่อชาวยิว
คืนอัศจรรย์ขนหัวลุก

| คืนอัศจรรย์ขนหัวลุก |
| --- | --- |
กำกับ: ร็อบ เร็ทเทอร์แมน
บทภาพยนตร์: ดาเรน เล็มเกอร์
เนื้อเรื่อง: สก็อตต์ อเล็กซานเดอร์และแร์รี่ คาเลเซฟสกี
สร้างจาก: ชมรมขนหัวลุก โดย อาร์. แอล. สไตน์
อำนวยการสร้าง:   ดีโบลา ฟอต์  เนียล เอช. มอริส 
นักแสดงนำ:   แจ็ก แบล็ก  ดีแลน มินเน็ตต์  โอดีอา รุช  ไรอัน ลี 
กำกับภาพ: จาเวียร์ อากูเลซรอฟ
ตัดต่อ: จิม เมย์
ดนตรีประกอบ: แดนนี เอลฟ์มัน
บริษัทผู้สร้าง:   โคลัมเบียพิคเจอร์ส  โซนี่พิคเจอร์สเอ็นเตอร์เทนเมนต์  แอลสตาร์ แคพิตอล  วิลเลจ โรดโชว์ พิคเจอร์ส  ออริจินอล ฟิล์ม  สโกลาสติก คอเปอร์เรชัน  
วันฉาย: 24 มิถุนายน พ.ศ. 2558 (รอบปฐมทัศน์)
ความยาว: 103 นาที
ประเทศ: สหรัฐ
ภาษา: ภาษาอังกฤษ
ทุนสร้าง: 58–84 ล้านดอลลาร์สหรัฐ
ทำเงิน: 158.3 ล้านดอลลาร์สหรัฐ
คืนอัศจรรย์ขนหัวลุก (อังกฤษ: Goosebumps) เป็นภาพยนตร์ตลกสยองขวัญสัญชาติอเมริกัน เค้าโครงเรื่องมาจากนวนิยาย ชมรมขนหัวลุก ซึ่งเป็นผลงานของอาร์. แอล. สไตน์ ภาพยนตร์นี้ออกฉายเมื่อ พ.ศ. 2558 นำแสดงโดยแจ็ก แบล็ก ซึ่งรับบทเป็นสไตน์ และนักแสดงวัยรุ่นได้แก่ดีแลน มินเน็ตต์ โอดีอา รุช และไรอัน ลี
การสร้างภาพยนตร์จากวรรณกรรมเรื่อง ชมรมขนหัวลุก เริ่มต้นตั้งแต่ พ.ศ. 2541 แต่มีอันต้องล้มเลิกไปเนื่องจากปัญหาด้านการเขียนบทภาพยนตร์ จนกระทั่งใน พ.ศ. 2551 โคลัมเบียพิคเจอร์ส ได้ซื้อลิขสิทธิ์ในการสร้างภาพยนตร์จากวรรณกรรมเรื่องดังกล่าว และเริ่มถ่ายทำอย่างจริงจังตั้งแต่เดือนเมษายนถึงเดือนตุลาคม พ.ศ. 2557 ภาพยนตร์เรื่องนี้ฉายรอบปฐมทัศน์เมื่อวันที่ 24 มิถุนายน พ.ศ. 2558 และถูกฉายเป็นครั้งแรกที่สหรัฐอเมริกาเมื่อวันที่ 16 ตุลาคม พ.ศ. 2558 ซึ่งประสบความสำเร็จเป็นอย่างมากและได้รับการยกย่องในเชิงบวกจากนักวิจารณ์ภาพยนตร์ในเรื่องของความตลกขบขันและการอิงเค้าโครงจากนวนิยายเรื่องชมรมขนหัวลุกได้อย่างดี โดยสามารถทำรายได้ถึง 158 ล้านดอลลาร์สหรัฐ จากงบสร้างหนังเพียง 84 ล้านดอลลาร์สหรัฐ
หลังจากนั้นภาพยนตร์เรื่องนี้ถูกนำมาสร้างเป็นภาคต่อในเรื่อง คืนอัศจรรย์ขนหัวลุก หุ่นฝังแค้น ซึ่งออกฉายใน พ.ศ. 2561
นักแสดง

แจ็ก แบล็ก รับบทเป็น "อาร์. แอล. สไตน์" และได้พากย์เสียงเป็น "สแล็ปปี เดอะ ดัมมี"
โอดิอา รุช รับบทเป็น "แฮนนาห์ แฟร์ชิลล์ สไตน์"
ดีแลน มินเน็ตต์ รับบทเป็น "แซ็ค คูเปอร์"
ไรอัน ลี รับบทเป็น "แชมป์"
เอมี่ ไรอัน รับบทเป็น "เกล คูเปอร์" มารดาของแซ็ค
จิลเลียน เบลล์ รับบทเป็น "ลอว์เรน คอนเออร์" น้าของแซ็ค
สำหรับอาร์. แอล. สไตน์ ในภาพยนตร์เขาได้รับบทเป็น "แบล็ก" ครูสอนการแสดงของโรงเรียนมัธยมเมืองเมดิสัน
การวางจำหน่าย > การฉายรอบปฐมทัศน์

คืนอัศจรรย์ขนหัวลุก ฉายในรอบปฐมทัศน์ทั่วโลกเมื่อวันที่ 24 มิถุนายน พ.ศ. 2558 และสำหรับงานเทศกาลภาพยนตร์ซินียุโรปที่บาร์เซโลนา ประเทศสเปน แบล็คได้นำเสนอภาพยนตร์เรื่องนี้บนเวทีในงานด้วยตนเอง
การวางจำหน่าย > โฮมมีเดีย

คืนอัศจรรย์ขนหัวลุก วางจำหน่ายในรูปแบบแผ่นบลูเรย์ (ทั้งแบบสองมิติและสามมิติ) รวมถึงรูปแบบดีวีดี ใน พ.ศ. 2559 ซึ่งมีการเผยแพร่ฉากที่ถูกตัดไป เบื้องหลังการถ่ายทำ บทสัมภาษณ์ของนักแสดง และสารคดีเกี่ยวกับสแลปปี เดอะ ดัมมีอีกด้วย
การตอบรับ

คืนอัศจรรย์ขนหัวลุก สามารถทำรายได้ถึง 80.1 ล้านดอลลาร์สหรัฐในสหรัฐและทวีปอเมริกาเหนือ ปละทำรายได้จากพื้นที่อื่นๆ ทั่วโลกถึง 70.1 ล้านดอลลาร์สหรัฐ รวมแล้วสามารถทำรายได้สูงถึง 150.2 ล้านดอลลาร์สหรัฐ (หรือราวๆ
533.9 ล้านบาทไทย) ซึ่งมากกว่างบทุนสร้างภาพยนตร์ 58 ล้านดอลลาร์สหรัฐ (หรือราวๆ 20.6 ล้านบาท)
ในสหรัฐและประเทศแคนาดา การติดตามและการรายงานก่อนการเปิดตัวภาพยนตร์เรื่องนี้คาดการณ์ว่าภาพยนตร์เรื่องนี้จะทำรายได้อยู่ที่ 20-31 ล้านเหรียญสหรัฐจากโรงภาพยนตร์ 3,501 โรง อย่างไรก็ตามทางโซนี่พิคเจอร์สเอ็นเตอร์เทนเมนต์คาดการร์ว่าอาจทำรายได้ระหว่าง 12-15 ล้านเหรียญสหรัฐ ในช่วงสุดสัปดาห์ที่เปิดตัวภาพยนตร์เรื่องนี้ สามารถทำรายได้ถึง 23.5 ล้านเหรียญสหรัฐ และเป็นภาพยนตร์เรื่องที่สี่ของโซนี่พิคเจอร์สเอ็นเตอร์เทนเมนต์ที่ทำรายได้มากที่สุด
สำหรับนอกทวีปอเมริกาเหนือ คืนอัศจรรย์ขนหัวลุกปล่อยฉายใน 66 ประเทศทั่วโลก และประเทศเม็กซิโก เป็นประเทศที่ทำรายได้ได้มากที่สุดสำหรับภาพยนตร์เรื่องนี้ด้วยรายได้ถึง 7.1 ล้านดอลลาร์สหรัฐ รองลงมาคือประเทศออสเตรเลียและสหราชอาณาจักร
แจ็ก แบล็ก และเหล่าสัตว์ประหลาด ในงาน ซานดิเอโกคอมมิคคอนอินเตอร์เนชันแนล เมื่อ พ.ศ. 2557
แจ็ก แบล็กและร็อบ เบ็ทเทอร์แมนซึ่งเป็นผู้กำกับภาพยนตร์เรื่องนี้
คิวต์ (วงดนตรีญี่ปุ่น)

| คิวต์ |
| --- | --- |
คิวต์ในปี 2014
ข้อมูลพื้นฐาน
ที่เกิด: ญี่ปุ่น
แนวเพลง: เจป็อป
ช่วงปี: 2005 - 2017
ค่ายเพลง: Zetima

สมาชิก: ไมมิ ยาจิมะ ซากิ นากาจิมะ ไอริ ซูซูกิ ชิซาโตะ โอกาอิ ไม ฮางิวาระ
อดีตสมาชิก: เมงูมิ มูรากามิ คันนะ อาริฮาระ เอริกะ อูเมดะ
สัญลักษณ์อย่างเป็นทางการของกลุ่ม
คิวต์ (ญี่ปุ่น: キュート; โรมาจิ: Kyūto ; อังกฤษ: °C-ute) เป็นอดีตวงไอดอลเกิร์ลกรุ๊ปของเฮลโล! พรอเจกต์ ในประเทศญี่ปุ่น ก่อตั้งวันที่ 11 มิถุนายน 2005 โดย มัตสึโอะ เทราดะ ผู้ประพันธ์เพลงที่ใช้กับกลุ่มนี้ทั้งหมด
ในปี 2007 คิวต์ได้ปล่อยซิงเกิลเปิดตัวอย่างเป็นทางการ "ซากูระ ชิราริ" ทำให้ในปีเดียวกันกลุ่มนี้ได้รับรางวัลในงานเจแปน เรคคอดส์ อะวอร์ด สาขาศิลปินหน้าใหม่ยอดเยี่ยม และหลังจากนั้นกลุ่มก็ได้สร้างชื่อเสียงอย่างต่อเนื่อง จนกระทั่งวันที่ 12 มิถุนายน 2017 คิวต์ได้จัดคอนเสิร์ตครั้งสุดท้ายที่ไซตามะซูเปอร์อารีนา และยุบวงไปในที่สุด
สมาชิก > สมาชิก

| ชื่อ - นามสกุล | วันเกิด | อายุ | สีประจำตัว | หมายเหตุ |
| --- | --- | --- | --- | --- |
| ไมมิ ยาจิมะ | 7 กุมภาพันธ์ ค.ศ. 1992(1992-02-07) | 32 | แดง | หัวหน้ากลุ่ม |
| ซากิ นากาจิมะ | 5 กุมภาพันธ์ ค.ศ. 1994(1994-02-05) | 30 | ฟ้า |  |
| ไอริ ซูซูกิ | 12 เมษายน ค.ศ. 1994(1994-04-12) | 30 | ชมพู |  |
| ชิซาโตะ โอกาอิ | 21 มิถุนายน ค.ศ. 1994(1994-06-21) | 30 | เขียว |  |
| ไม ฮางิวาระ | 7 กุมภาพันธ์ ค.ศ. 1996(1996-02-07) | 28 | เหลือง |  |

* สีดังกล่าวไม่ได้กำหนดตายตัว
เมงูมิ มูรากามิ (ถอนตัววันที่ 31 ตุลาคม 2006)
คันนะ อาริฮาระ (ถอนตัววันที่ 9 กรกฎาคม 2009)
เอริกะ อูเมดะ (จบการศึกษาวันที่ 25 ตุลาคม 2009)
ผลงาน

คิวต์มีสตูดิโออัลบั้มทั้งหมด 8 อัลบั้ม (นับรวมอัลบั้มอีพีของกลุ่มอีกหนึ่งอัลบั้ม), อัลบั้มรวมเพลง 3 อัลบั้ม, มีซิงเกิลอย่างเป็นทางการของกลุ่ม 31 ซิงเกิลและซิงเกิลอินดี้ 6 ซิงเกิล
ผลงาน > สตูดิโออัลบัม

| # | ชื่อ | วันที่วางจำหน่าย |
| --- | --- | --- |
| 1 | Cutie Queen VOL.1 | 2006.10.25 |
| 2 | (2) mini ~Ikiru to Iu Chikara~ | 2007.04.18 |
| 3 | 3rd ~Love Escalation~ | 2008.03.12 |
| 4 | 4 Akogare My Star | 2009.01.28 |
| 5 | SHOCKING 5 | 2010.02.24 |
| 6 | Chou WONDERFUL! ⑥ | 2011.04.06 |
| 7 | Dainana Shou "Utsukushikutte Gomen ne" | 2012.02.08 |
| 8 | ⑧ Queen of J-POP | 2013.09.04 |
| 9 | ℃maj9 | 2015.12.23 |
ผลงาน > อัลบั้มรวมเพลง

| # | ชื่อ | วันที่วางจำหน่าย |
| --- | --- | --- |
| 1 | ℃-ute Nandesu! Zen Single Atsumechaimashita! ① | 2009.11.18 |
| 2 | ② ℃-ute Shinsei Naru Best Album | 2012.11.21 |
| 3 | ℃OMPLETE SINGLE COLLECTION | 2017.05.03 |
ผลงาน > ซิงเกิลอินดี้

ซิงเกิลอินดี้เหล่านี้ไม่ได้มีการถูกวางจำหน่ายอย่างเป็นทางการ แต่จะถูกวางจำหน่ายเฉพาะที่หน้าคอนเสิร์ต, อีเวนต์ของแฟนคลับและ "เฮลโล! พรอเจกต์ สโตร์" เท่านั้น
| # | ชื่อ | วันที่วางจำหน่าย |
| --- | --- | --- |
| 1 | Massara Blue Jeans | 2006.05.06 |
| 2 | Soku Dakishimete | 2006.06.03 |
| 3 | Ookina Ai de Motenashite | 2006.07.09 |
| 4 | Wakkyanai (Z) | 2006.07.29 |
| 5 | Koero! Rakuten Eagles | 2008.03.30 |
| 6 | Akuma de Cute na Seishun Graffiti | 2010.10.13 |
ผลงาน > ซิงเกิลอย่างเป็นทางการ

ซิงเกิลเหล่านี้ถูกวางจำหน่ายอย่างเป็นทางการ ภายใต้การจัดจำหน่ายโดยเซติมะ
| # | ชื่อ | วันที่วางจำหน่าย |
| --- | --- | --- |
| 1 | Sakura Chirari | 2007.02.21 |
| 2 | Meguru Koi no Kisetsu | 2007.07.11 |
| 3 | Tokaikko Junjou | 2007.10.17 |
| 4 | Lalala Shiawase no Uta | 2008.02.27 |
| 5 | Namida no Iro | 2008.04.23 |
| 6 | Edo no Temari Uta II | 2008.07.30 |
| 7 | Forever Love | 2008.11.26 |
| 8 | Bye Bye Bye! | 2009.04.15 |
| 9 | Shochū Omimai Mōshiagemasu | 2009.07.01 |
| 10 | Everyday Zekkouchou! | 2009.09.16 |
| 11 | SHOCK! | 2010.01.06 |
| 12 | Campus Life ~Umarete Kite Yokatta~ | 2010.04.15 |
| 13 | Dance de Bakōn! | 2010.08.25 |
| 14 | Aitai Lonely Christmas | 2010.12.01 |
| 15 | Kiss Me Aishiteru | 2011.02.13 |
| 16 | Momoiro Sparkling | 2011.05.25 |
| 17 | Sekaiichi Happy na Onna no Ko | 2011.09.11 |
| 18 | Kimi wa Jitensha Watashi wa Densha de Kitaku | 2012.04.18 |
| 19 | Aitai Aitai Aitai na | 2012.09.05 |
| 20 | Kono Machi | 2013.02.06 |
| 21 | Crazy Kanzen na Otona | 2013.04.03 |
| 22 | Kanashiki Amefuri/Adam to Eve no Dilemma | 2013.07.10 |
| 23 | Tokai no Hitorigurashi/Aitte Motto Zanshin | 2013.11.06 |
| 24 | Kokoro no Sakebi wo Uta ni Shitemita/Love take it all | 2014.03.05 |
| 25 | The Power/Kanashiki Heaven (Single Version) | 2014.07.16 |
| 26 | I miss you/THE FUTURE | 2014.11.19 |
| 27 | The Middle Management ~Josei Chuukan Kanrishoku~/Gamusha LIFE / Tsugi no Kado wo Magare | 2015.04.01 |
| 28 | Arigatou ~Mugen no Yell~/Arashi wo Okosunda Exciting Fight! | 2015.10.28 |
| 29 | Naze Hito wa Arasoun Darou?/Summer Wind/Jinsei wa STEP! | 2016.04.20 |
| 30 | Mugen Climax/Ai wa Maru de Seidenki/Singing ~Ano Koro no You ni~ | 2016.11.02 |
| 31 | To Tomorrow/Final Squall/The Curtain Rises | 2017.03.29 |
ผลงาน > ผลงานรูปแบบ DVD

[2006.09.06] °C-ute - Music V Tokushuu 1 ~Cutie Visual~
[2006.12.06] °C-ute - Cutie Circuit 2006 Final in Yomiuri Land East Live
[2007.04.18] °C-ute Debut Tandoku Concert 2007 Haru ~Hajimatta yo! Cutie Show~
[2007.07.18] °C-ute Concert Tour 2007 Haru ~Golden Hatsu Date~
[2007.09.05] ℃-ute Neru Ko wa °C-ute
[2007.11.21] °C-ute Cutie Circuit 2007 ～MAGICAL CUTIE TOUR～
[2007.12.19] °C-ute Live Tour 2007 Aki ~Houkago no Essence~
สมุดภาพ > แบบทั้งกลุ่ม

[2006.09.21] Berryz Koubou & °C-ute in Hello!Project 2006 Summer Wonderful Hearts Land (With Berryz Koubou)
[2007.02.21] So Cute!
[2007.04.11] °C-ute Debut Tandoku Concert Live Shashinshuu Hajimatta Yo! Cutie Show
[2007.10.04] 2007 Summer °C-ute's Traveling Diary
สมุดภาพ > แบบแยกเดี่ยว

[2007.04.27] 舞美 (Maimi)
[2007-05-19] 愛理 (Airi)
แหล่งข้อมูลอื่น

Profile on Hello! Project official website
°C-ute Discography เก็บถาวร 2011-08-11 ที่ เวย์แบ็กแมชชีน
เว็บบอร์ดของ °C-ute ในประเทศไทย เก็บถาวร 2010-12-31 ที่ เวย์แบ็กแมชชีน
เว็บบอร์ดของ Hello ! Project ในประเทศไทย เก็บถาวร 2020-10-22 ที่ เวย์แบ็กแมชชีน
เว็บบอร์ดของ Hello ! Project อันดับหนึ่งในประเทศไทย
| ด ค กเฮลโล! พรอเจกต์ |
| --- | --- |
วงไอดอลหลัก (วงหลัก):  มอร์นิงมูซูเมะ  แองจูลูม  จูซ=จูซ  สึบากิแฟคตอรี  บียอนด์  โอจะ นอร์มา 
วงไอดอลในปัจจุบัน:  มอร์นิงมูซูเมะ  แองจูลูม  จูซ=จูซ  สึบากิแฟคตอรี  บียอนด์  โอจะ นอร์มา  เฮลโล! โปรเค็งชูเซ  เฮลโล! โปรเค็งชูเซ ฮกไกโด 
วงไอดอลในอดีต:  ไทโยโตะซิสโคมูน  โคโคนัทส์มูซูเมะ  คันทรีมูซูเมะ  เมลอนคิเน็มบิ  เชกิ-ดอล  เฮลโล! พรอเจกต์ คิดส์  ดับเบิลยู  บียูเด็ง  คิวต์  โบโน!  คันทรีเกิร์ล  โคบูชิแฟคตอรี 
นักร้องเดี่ยวที่จบการศึกษา:  มิจิโยะ เฮเกะ  จินัตสึ มิโยชิ  ยูกิ มาเอดะ  อายะ มัตสึอูระ  อัตสึโกะ อินาบะ  ยูโกะ นากาซาวะ  ริกะ อิชิอิ  มิกิ ฟูจิโมโตะ  มากิ โกโตะ  เค ยาซูดะ  นัตสึมิ อาเบะ  คาโอริ อีดะ  มาริ ยางูจิ  เอริกะ มิโยชิ  ยูอิ โอกาดะ  เอรินะ มาโนะ  ฮิโตมิ โยชิซาวะ  โนโซมิ สึจิ  มาโกโตะ โองาวะ  อาซามิ คนโนะ  มิตสึอิ ไอกะ  ริโฮะ ซายาชิ 
ค่ายเพลง:  เซติมะ  ฮาจามะ  พิคโกโล ทาวน์
ค่ายรามสูร

| ค่ายรามสูร  |
| --- | --- |
ส่วนหนึ่งของฐานทัพสหรัฐในประเทศไทย
เมืองอุดรธานี จังหวัดอุดรธานี 
ประเภท: สถานีวิจัยวิทยุภาคสนาม
ข้อมูล
เจ้าของ:  ไทย
ผู้ดำเนินการ:  สหรัฐ
ควบคุมโดย: สำนักงานความมั่นคงกองทัพบกสหรัฐ
สภาพ: เป็นส่วนหนึ่งของค่ายพระยาสุนทรธรรมธาดา ประเทศไทย
ประวัติศาสตร์
สร้าง: พ.ศ. 2507
รื้อถอน: พ.ศ. 2519 (12 ปี)
การต่อสู้/สงคราม:  สงครามเวียดนาม
ค่ายรามสูร (อังกฤษ: Ramasun Station), หรือนามอีกอย่างว่า สถานีช้าง รู้จักกันในนามอย่างเป็นทางการ คือ สถานีวิจัยวิทยุภาคสนามที่ 7 (อังกฤษ: 7th Radio Research Field Station; 7th RRFS) ค่ายแห่งนี้ตั้งอยู่ในตำบลโนนสูง สร้างขึ้นโดยสหรัฐเมื่อปี พ.ศ. 2507 ในช่วงที่สงครามเวียดนามกำลังทวีความรุนแรงหนัก ค่ายแห่งนี้ดำเนินการโดยสำนักงานความมั่นคงกองทัพบกสหรัฐ (ASA) เป็นหน่วยข่าวกรองคลื่นสัญญาณโดยกองทัพบกสหรัฐบูรณาการร่วมกับสำนักงานความมั่นคงแห่งชาติ (NSA)
ค่ายแห่งนี้วัตถุประสงค์เพื่อดักจับการสื่อสารทางวิทยุและระบุตำแหน่งติดตั้งของศัตรู ภายในค่ายปรากฏถาวรวัตถุอย่างกลุ่มเสาอากาศแบบวงกลมขนาดใหญ่ (CDAA) ในยุครุ่งเรือง พัฒนาเป็นที่พักของเจ้าหน้าที่สหรัฐจำนวน 1,200−1,500 คน พร้อมด้วยห้องพัก โรงภาพยนตร์ ศูนย์ฝึกทหาร โรงยิม สระว่ายน้ำ สนามเทนนิส คลังอาวุธ และอุโมงค์ยาว 300 เมตร ซึ่งปัจจุบันกองทัพไทยอ้างว่าใช้สำหรับจัดเก็บสายเคเบิลอิเล็กทรอนิกส์ ค่ายแห่งนี้จ้างแรงงานไทยมากกว่า 1,400 คนด้วยอัตราค่าจ้างสูง เมื่อสหรัฐถอนกำลังออกจากเอเชียตะวันออกเฉียงใต้ในปี พ.ศ. 2518 ค่ายแห่งนี้จึงถูกส่งมอบให้กับกองบัญชาการทหารสูงสุดของไทย เมื่อปี พ.ศ. 2540 ค่ายถูกแปรสภาพเป็นค่ายของกองพันทหารราบที่ 1 กรมทหารราบที่ 13 ตั้งนามใหม่ว่า "ค่ายพระยาสุนทรธรรมธาดา" ค่ายดังกล่าวกลับมามีประเด็นเกี่ยวกับสงครามต่อต้านการก่อการร้ายอีกครั้ง โดยบางคนเชื่อว่าสถานีแห่งนี้อาจเป็นที่ตั้งของ "คุกลับ" ของสำนักข่าวกรองกลางสหรัฐ สำหรับสอบสวนผู้ต้องสงสัยต้องหาว่าเป็นผู้ก่อการร้าย
ค็อกเทล

สำหรับวงดนตรี ดูที่ ค็อกเทล (วงดนตรี)
ค็อกเทลโดยทั่วไปซึ่งจัดเสิร์ฟในแก้วค็อกเทล
ค็อกเทล (อังกฤษ: cocktail) เป็นเครื่องดื่มชนิดหนึ่ง ใช้เหล้าชนิดต่าง ๆ ผสมกัน ใส่น้ำแข็ง แล้วเขย่า และอาจใส่น้ำผลไม้หรือชิ้นผลไม้เพื่อเพิ่มสีหรือรสให้แปลก ๆ ออกไป นิยมดื่มก่อนอาหาร
ประวัติ

ต้นกำเนิดของเครื่องดื่มค็อกเทลนั้นไม่ปรากฏชัด ส่วนการผสมเครื่องดื่มแบบนี้มีมาแต่สมัยศตวรรษที่ 14 ในประเทศฝรั่งเศส โดยใช้เบียร์ เหล้า น้ำผึ้ง เป็นหลักแล้วจึงนำมาผสมกับเหล้าที่ใส่เครื่องเทศ และมีพัฒนาการไปใช้ ไวน์ เหล้า เครื่องเทศ น้ำตาล น้ำผลไม้ผสมกัน โดยชาวฝรั่งเศสเรียกว่า "ก็อกแตล" (coquetel)
ประมาณปี พ.ศ. 2318 ถึง พ.ศ. 2326 ทหารฝรั่งเศสเดินทางไปช่วยสหรัฐอเมริกาทำสงครามกับประเทศอังกฤษและทหารฝรั่งเศสได้ผสมเครื่องดื่มแบบนี้ดื่มกันและได้รับความนิยมอย่างรวดเร็วในหมู่ทหารของสหรัฐอเมริกา แม้สงครามจะหยุดลงแล้วความชื่นชอบในเครื่องดื่มชนิดนี้ก็ยังคงอยู่ และแพร่หลายในประเทศสหรัฐอเมริกา ส่วนการเรียกขานชื่อคาดว่าเพี้ยนมาจากคำว่า "ก็อกแตล" ในภาษาฝรั่งเศส
แหล่งข้อมูลอื่น

ค็อกเทล คืออะไร เก็บถาวร 2015-09-10 ที่ เวย์แบ็กแมชชีน
สูตรค็อกเทล